**Cu titlu de informație,**

Administrația Judecătoriei Hîncești, aduce la cunoștința tuturor justițiabililor și reprezentanților acestora prevederile legale ce vizează eliberarea repetată a copiilor(duplicatelor) actelor judecătorești precum și copiile altor documente din dosare, și copia înregistrării audio a ședinței de judecată.

Conform prevederilor **Instrucțiunii referitor la activitatea de evidență şi documentare**

**procesuală în judecătorii şi curțile de apel aprobată prin Hotărârea CSM nr.142/4 din 04.02.2014**, cu modificările ulterioare,

**pct. 220**. Acces la dosarele parvenite în instanța de judecată au doar participanții la proces şi avocații în bază de mandat.

**pct. 224**. La cererea participanților la proces şi altor persoane interesate, instanțele de judecată nu vor elibera copia dosarului. Instanța de judecată în care se află dosarul la momentul depunerii cererii privind eliberarea copiei dosarului (actelor judecătorești), va elibera numai copiile hotărârilor judecătorești. Cu celelalte materiale ale dosarului participanții pot face cunoștință în conformitate cu legislația în vigoare.

**pct. 225**. Pentru eliberarea copiilor hotărârilor în mod repetat şi a altor materiale din dosar se încasează taxa de stat în mărimea şi în ordinea stabilită de Legea cu privire la taxa de stat.

**Și în conformitate cu prevederile Legii taxei de stat nr.1216 din 03.12.1992**, cu modificările ulterioare,

**Art. 2. alin(1) Taxa de stat se încasează:**1) pentru cererile de chemare în judecată, pentru cererile terților care au revendicări de sine stătătoare, pentru cererile cu privire la litigiile precontractuale, pentru cererile (plângerile) vizând cauzele cu procedură specială, pentru plângerile de apel şi de recurs, pentru cererile de revizuire, precum şi pentru eliberarea de către instanța judecătorească a copiilor (duplicatelor) de pe documente; [...]

**Art. 3. Alin. (1) Tarifele taxei de stat se stabilesc la următoarele cuantumuri**:

**lit. m)** pentru eliberarea copiilor (duplicatelor) **50%\* pentru fiecare document**

repetate de pe hotărârea, sentința, încheierea, **şi, suplimentar,**

decizia instanței judecătorești, **2%\* pentru fiecare pagină**

precum şi a copiilor de pe alte documente din dosar,

eliberate de instanța judecătorească la solicitarea

părților şi altor persoane participante la proces.

**\* Cotele procentuale fixe sînt calculate în unități convenționale. Unitatea convențională este egală cu 20 de lei.**

**Conform art.2761 alin (1) CPC** copia înregistrării audio se eliberează în baza unei cereri scrise și contra taxei de 20 lei.

**Rechizitele pentru servicii cu plată** (*copiile actelor judecătorești precum și copiile altor documente din dosare, înregistrarea ședinței de judecată*):

**Beneficiar**: Ministerul Finanțelor

**Codul IBAN**: MD64TRGAAA14222053010000

**Codul fiscal**: 1006601000037

**Prestatorul beneficiar** : Ministerul Finanțelor- Trezoreria de Stat

**Administrația**